Studenții Facultății de Teologie Ortodoxă „Justinian Patriarhul”, expediție arheologică de studiu „Pe urmele Vechiului și Noului Testament”

În perioada 9-16 iulie 2023, studenți, cadre didactice și alumni ai Facultății de Teologie Ortodoxă „Justinian Patriarhul” a Universității din București au participat la expediția arheologică de studiu „Pe urmele Vechiului și Noului Testament” în Israel.
Organizatorul și coordonatorul expediției a fost lect. univ. dr. Cristinel Iatan, cadru didactic la FTOUB, specialist în Vechiul Testament și limba ebraică biblică, absolvent al École biblique et Archéologique Française de Jérusalem (EBAF).
Obiectivul principal al expediției a fost înțelegerea și aprofundarea Sfintei Scripturi direct în locurile în care acesta a fost scrisă. 
[bookmark: _GoBack]Au fost vizitate obiective arheologice, precum: Tel Așqelon, Parcul arheologic din Cetatea lui David, Muzeul Național Izraelian, Bible Lands Museum, Cetatea întărită de Irod cel Mare, Masada, En Ghedi și Palatul de iarnă a lui Irod din Ierihon dar și obiecive religioase, precum: Betania, Mormântul lui Lazăr, Muntele Măslinilor, Mormântul Maicii Domnului, Biserica Sfântului Mormânt, Mănăstirea Sfântului Ioan Iacob Hozevitul de pe Wadi Qelt, Mănăstirea Sfântului Gherasim de la Iordan, Mănăstirea Sfântului Sava de pe Wadi Kidron și Hebron (peștera în care au fost îngropați patriarhii biblici).


